**Bine Mašič** (s. 14. marraskuuta 2002 Kranj, Slovenia) on slovenialainen jääkiekkopuolustaja, joka pelaa monikansallisen ICE Hockey Leaguen slovenialaisjoukkue HK Olimpija Ljubljanassa.

Ura
---

### Seuraura

Mašič pelasi juniorivuotensa pääasiassa HD Jesenice Mladissa. Kaudella 2018–2019 hän oli B-nuorten monikansallisessa International Hockey Leaguessa tehoilla 2+11=13 joukkueensa tehokkain puolustaja Filip Fartekin kanssa. Pudotuspeleissä Mašič voitti tehoilla 2+4=6 koko sarjan puolustajien pistepörssin. Suurimman osan kaudestaan hän pelasi kuitenkin Jesenice Mladissa monikansallista A-nuorten Erste Bank Young Stars Leaguea, jossa Mašič oli tehoilla 2+16=18 joukkueensa tehokkain puolustaja Alen Hadžićin kanssa. He jakoivat koko sarjan puolustajien pistepörssin yhdeksännen sijan Újpesti TE:n David Pokornyin ja MAC:n Bendegúz Kudorin kanssa. Mašič debytoi kauden aikana myös miesten peleissä. Hän pelasi lainalla HDD Jesenicessä ensimmäisen ja kauden ainoaksi jääneen pääsarjaottelunsa vain 16-vuotiaana Slovenian pääsarjan puolivälieräsarjan toisessa ottelussa 28. helmikuuta 2019 vieraissa HDK Mariboria vastaan.

Kauden 2019–2020 Mašič pelasi suurimmaksi osaksi HD Jesenice Mladissa kansainvälistä IHL:ää, jossa hän pelasi 32 runkosarjaottelua tehopistein 5+11=16 ja kaksi playoff-ottelua ilman tehopisteitä. Kauden aikana vasta 17 vuotta täyttänyt Mašič oli runkosarjassa pelipaikastaan huolimatta joukkueen paras pistemies ja hän jakoi sisäisen syöttöpörssin voiton Lan Brun-Rauhin kanssa. Mašič sijoittui koko IHL:n puolustajien pistepörssissä seitsemänneksi. Hän pelasi Jesenice Mladia myös Slovenian liigassa seitsemän runkosarjaottelua tehopistein 2+2=4 ja kolme playoff-ottelua ilman tehopisteitä sekä yhden Pokal Slovenijen ottelun ilman tehopisteitä.

Mašič siirtyi kaudeksi 2020–2021 pelaamaan HDD Jesenicen joukkueeseen monikansallista Alps Hockey Leaguea. Hän pelasi siellä 32 runkosarjaottelua tehden yhdeksän syöttöpistettä ja kahdeksan playoff-ottelua tehopistein 1+1=2. Mašič teki Alppiliigan kauden ainoaksi jääneen maalinsa ensimmäisessä välieräottelussa 8. huhtikuuta 2021 italialaista Asiago Hockeya vastaan, kun hän ratkaisi Jesenicelle 4–3-voiton ensimmäisessä jatkoerässä ajassa 72.06. Mašič edusti joukkuetta myös Slovenian liigassa, jossa hän pelasi 11 runkosarjaottelua tehden neljä syöttöpistettä ja yhdeksän playoff-ottelua tehopistein 2+4=6. Viidennessä finaaliottelussa 10. toukokuuta 2021 vieraissa HK Olimpija Ljubljanaa vastaan Mašič ratkaisi Jesenicelle 2–3-voiton ja Slovenian-mestaruuden ensimmäisessä jatkoerässä ajassa 69.56.

Kaudeksi 2021–2022 Mašič siirtyi Suomeen ja Vaasan Sportin U20 SM-sarjajoukkueeseen. Hän oli joukkueen tehokkain puolustaja tehtyään piste per peli -tahdilla 28 ottelussa tehot 9+18=28, joilla Mašič jakoi U20 SM-sarjan alku- ja jatkosarjojen yhteenlasketun puolustajien pistepörssin kahdeksannen sijan Tapparan Jiri Pärssisen kanssa. Hän debytoi kauden aikana myös seuran SM-liigajoukkueessa, jossa Mašič pelasi 11 runkosarjaottelua ilman tehopisteitä. Hän sai tililleen ensimmäisen ottelunsa 5. marraskuuta 2021 vieraissa Helsingin IFK:ta vastaan. Mašič merkittiin Sportin seitsemänneksi puolustajaksi. Hän jäi ottelussa kuitenkin ilman peliaikaa. Ensimmäiset jääaikansa SM-liigassa Mašič sai toisessa ottelussaan 2. maaliskuuta 2022 KooKoota vastaan. Hänet merkittiin Sportin kakkospuolustajapariin Valtteri Hietasen viereen. Mašič sai ottelussa jääaikaa 11.54 minuuttia ja hän keräsi teholukeman –1.

Huhtikuussa 2022 Mašič teki Sportin 1+1-vuotisen SM-liigasopimuksen. Hän loukkaantui kesällä ja oli sivussa joulukuulle asti. Mašič pelasi Sportin SM-liigajoukkueessa kauden aikana lopulta 14 runkosarjaottelua tehden kolme syöttöpistettä. Helmikuussa 2023 seura käytti hänen sopimuksessaan olleen option ja teki Mašičin kanssa vuoden mittaisen jatkosopimuksen.

Alkukaudella 2023–2024 Mašič pelasi SM-liigassa 12 runkosarjaottelua ilman tehopisteitä. Hän pelasi myös kahdeksan ottelua lainalla Mestis-joukkue TUTO Hockeyssa sekä kolme ottelua Sportin U20-joukkueessa, kunnes tammikuussa 2024 Mašičin sopimus seuran kanssa purettiin yhteisymmärryksessä, kun hänellä oli vaikeuksia murtautua Sportin SM-liigakokoonpanoon pitkäaikaisloukkaantuneiden palattua kaukaloihin. Samana päivänä Mašičin uutisoitiin siirtyvän loppukaudeksi kotimaahansa monikansallisen ICE Hockey Leaguen HK Olimpija Ljubljanaan kevääseen 2026 asti ulottuvalla sopimuksella.

### Maajoukkueura

Mašič pelasi alle 20-vuotiaiden IA-divisioonan MM-kilpailuissa vuonna 2020 sekä IB-divisioonan MM-kilpailuissa vuonna 2022, jolloin hän voitti hopeaa. Mašič toimi Slovenian varakapteenina. Hän voitti koko turnauksen puolustajien pistepörssin tehoilla 2+7=9 ja Mašič jakoi joukkueensa sisäisen syöttöpörssin voiton Marcel Mahkovecin ja Luka Gombocin kanssa. Hänet valittiin koko turnauksen parhaaksi puolustajaksi ja Slovenian turnauksen parhaaksi pelaajaksi.

Mašič pelasi myös alle 18-vuotiaiden IA-divisioonan MM-kilpailuissa vuonna 2018 ja IB-divisioonan MM-kilpailuissa vuonna 2019.

Slovenian A-maajoukkueessa Mašič on pelannut 19 ottelua tehden kaksi syöttöpistettä. Hän teki A-maajoukkuedebyyttinsä vain 18-vuotiaana IIHF:n Beat Covid-19 -turnauksessa 17. toukokuuta 2021 Ljubljanassa Ranskaa vastaan. Mašič sai ottelussa myös yhden kahden minuutin jäähyn.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | HD Jesenice Mladi | IntHL U18 | 27 | 6 | 13 | 19 | 2 | 7 | 2 | 3 | 5 | 4 | U18 D1A | 5 | 0 | 0 | 0 | 2 |
| 2018–2019 | HD Jesenice Mladi | IntHL U18 | 15 | 2 | 11 | 13 | 6 | 4 | 2 | 4 | 6 | 0 | U18 D1B | 5 | 0 | 2 | 2 | 6 |
|  | HD Jesenice Mladi | EBYSL | 31 | 2 | 16 | 18 | 10 | 8 | 1 | 1 | 2 | 2 |
|  | HDD Jesenice | Slovenia | – | – | – | – | – | 1 | 0 | 0 | 0 | 0 |
| 2019–2020 | HD Jesenice Mladi | IntHL U18 | 15 | 4 | 13 | 17 | 8 | 2 | 2 | 2 | 4 | 2 | JMM D1A | 5 | 0 | 1 | 1 | 2 |
|  | HD Jesenice Mladi | IntHL | 22 | 5 | 11 | 16 | 4 | 2 | 0 | 0 | 0 | 2 |
|  | HD Jesenice Mladi | Slovenia | 7 | 2 | 2 | 4 | 2 | 3 | 0 | 0 | 0 | 2 |
| 2020–2021 | HDD Jesenice | AlpsHL | 32 | 0 | 9 | 9 | 8 | 8 | 1 | 1 | 2 | 0 |
|  | HDD Jesenice | Slovenia | 11 | 0 | 4 | 4 | 4 | 9 | 2 | 4 | 6 | 8 |
| 2021–2022 | Sport | U20-SM | 28 | 9 | 19 | 28 | 16 | – | – | – | – | – | JMM D1B | 5 | 2 | 7 | 9 | 2 |
|  | Sport | SM-liiga | 11 | 0 | 0 | 0 | 4 | – | – | – | – | – |
| 2022–2023 | Sport | U20-SM | 9 | 2 | 7 | 9 | 2 | – | – | – | – | – | MM | 7 | 0 | 0 | 0 | 2 |
|  | Sport | SM-liiga | 14 | 0 | 3 | 3 | 2 | – | – | – | – | – |
| 2023–2024 | Sport | U20-SM | 3 | 0 | 0 | 0 | 2 | – | – | – | – | – |
|  | Sport | SM-liiga | 12 | 0 | 0 | 0 | 2 | – | – | – | – | – |
|  | TUTO Hockey | Mestis | 8 | 0 | 0 | 0 | 0 | – | – | – | – | – |
|  | HK Olimpija Ljubljana | ICEHL |  |  |  |  |  |  |  |  |  |  |
| 3 kautta | yhteensä | SM-liiga | 37 | 0 | 3 | 3 | 8 | – | – | – | – | – |
| 1 kausi | yhteensä | AlpsHL | 32 | 0 | 9 | 9 | 8 | 8 | 1 | 1 | 2 | 0 |
| 1 kausi | yhteensä | Mestis | 8 | 0 | 0 | 0 | 0 | – | – | – | – | – |

Lähteet
-------

* Bine Mašič The Internet Hockey Databasessa (englanniksi)
* Bine Mašič Eurohockey-sivustolla (englanniksi)
* Bine Mašič *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10  Bine Mašič *Elite Prospects*. Everysport Media Group AB.  (englanniksi)
2. ↑  Elite Prospects - HD Jesenice Mladi U18 *eliteprospects.com*. Everysport Media Group AB. Viitattu 11.11.2021. (englanniksi)
3. ↑  Elite Prospects - IntHL U18 Stats 2018-2019 *eliteprospects.com*. Everysport Media Group AB. Viitattu 11.11.2021. (englanniksi)
4. ↑  Elite Prospects - EBYSL Stats 2018-2019 *eliteprospects.com*. Everysport Media Group AB. Viitattu 11.11.2021. (englanniksi)
5. ↑  Game detail: 28 Feb 2019, HDK Maribor - HDD Sij Acroni Jesenice *Eurohockey.com*.  28.2.2019. European Ice Hockey Online AB & eSports.cz s.r.o. Viitattu 11.11.2021. (englanniksi)
6. ↑  Elite Prospects - HD Jesenice Mladi *eliteprospects.com*. Everysport Media Group AB. Viitattu 11.11.2021. (englanniksi)
7. ↑  Elite Prospects - IntHL Stats 2019-2020 *eliteprospects.com*. Everysport Media Group AB. Viitattu 11.11.2021. (englanniksi)
8. ↑  Brun, Aleš: M. Rodman: Mašič je branilec, ki ima visoko hokejsko inteligenco *hddjesenice.si*.  2.6.2020. HDD Jesenice. Viitattu 11.11.2021. (sloveeniksi)
9. ↑  Game detail: 08 Apr 2021, HDD Sij Acroni Jesenice - Migross Supermercati Asiago Hockey *Eurohockey.com*.  8.4.2021. European Ice Hockey Online AB & eSports.cz s.r.o. Viitattu 11.11.2021. (englanniksi)
10. ↑  Game detail: 10 May 2021, HDK Maribor - HDD Sij Acroni Jesenice *Eurohockey.com*.  10.5.2021. European Ice Hockey Online AB & eSports.cz s.r.o. Viitattu 11.11.2021. (englanniksi)
11. ↑  Najstnik Bine Mašič po 10 minutah podaljška odločil prvenstvo *rtvslo.si*.  10.5.2021. RTV portali in novi mediji. Viitattu 11.11.2021. (sloveeniksi)
12. ↑  Elite Prospects - U20 SM-sarja Stats 2021-2022 *eliteprospects.com*. Everysport Media Group AB. Viitattu 7.4.2022. (englanniksi)
13. ↑  HIFK - Sport, 5.11.2021 *liiga.fi*.  5.11.2021. Jääkiekon SM-liiga Oy. Viitattu 11.11.2021.
14. ↑  HIFK - Sport, 5.11.2021 *liiga.fi*.  5.11.2021. Jääkiekon SM-liiga Oy. Viitattu 11.11.2021.
15. ↑  Sport - Kookoo, 2.3.2022 *liiga.fi*.  2.3.2022. Jääkiekon SM-liiga Oy. Viitattu 8.3.2022.
16. ↑  Sport - Kookoo, 2.3.2022 *liiga.fi*.  2.3.2022. Jääkiekon SM-liiga Oy. Viitattu 8.3.2022.
17. ↑  Hanhikoski, Herkko: Sport lukitsi nuoret lupaukset - Heikkiselle ja Mašičille vuoden jatkosopimukset *Jatkoaika.com*.  6.4.2022. Jatkoaika r.y. Viitattu 7.4.2022.
18. ↑  Eki ja pojat jatkavat ensi kaudella *vaasansport.fi*.  28.2.2023. Hockey-Team Vaasan Sport Oy. Viitattu 28.2.2023.
19. ↑  Välimäki, Veeti: Bine Mašičin sopimus purettu Sportin kanssa *Jatkoaika.com*.  5.1.2024. Jatkoaika r.y. Viitattu 5.1.2024.
20. ↑  Nova okrepitev je Bine Mašič *hkolimpija.si*.  5.1.2024. Hokejski klub Olimpija. Viitattu 5.1.2024. (sloveeniksi)
21. ↑  Elite Prospects - Slovenia U20 *eliteprospects.com*. Everysport Media Group AB. Viitattu 20.3.2022. (englanniksi)
22. ↑  Game detail: 17 May 2021, France - Slovenia *Eurohockey.com*.  17.5.2021. European Ice Hockey Online AB & eSports.cz s.r.o. Viitattu 11.11.2021. (englanniksi)